《赵德麟》
宋代·岳珂

昔东晋王茂弘诸人，登新亭，望长淮，自谓风景不殊，举目有山长之异。

至今想之，犹郁乎其有馀哀。矧预瑶牒，登玉阶，而寄宗国之怀者耶。

王业偏安于海濒，故都久弃于蒿莱。主议者方贪天之功，而肆其雄猜。

朝士沉空，不复向来。率兆乎滔天之谗，而迄乎和议之开。

此有志者所以叹于嗟之麟，而思当道之豺也。呜呼，钟簴百年，边尘尚霾。

悠悠苍天，彼何人哉。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属长南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。